# หวีดสุดขีด 6
หวีดสุดขีด 6 (อังกฤษ: Scream VI) เป็นภาพยนตร์เฉือดสยองของอเมริกาในปี 2023 กำกับโดย Matt Bettinelli-Olpinและ Tyler Gillett และเขียนโดย James Vanderbilt และ Guy Busick เป็นภาคต่อของ หวีดสุดขีด (2022)และภาคที่หกของซีรีส์ภาพยนตร์ หวีดสุดขีด (เฟรนไชส์) ภาพยนตร์เรื่องนี้นำแสดงโดย เมลิสซา บาร์เรลา , เมสัน กู๊ดดิ้ง , โรเจอร์ แอล แจ็กสัน , เจนนา ออร์เตกา , จัสมิน ซาวอย บราวน์ , เฮย์เดน แพนิตเทียร์ และ คอร์ตนีย์ ค็อกซ์ ซึ่งทุกคนกลับมารับบทเดิมจากภาคที่แล้ว โดยมี แจ็ก แชมเปียน , เฮนรี่ เซอร์นี่ , เลียน่า ลิเบราโต , เดอร์มอท มัลโรนีย์ , เดวิน เนโคด้า ,โทนี เรฟโวโลรี ,จอช เซการ์รา และ ซามารา วีฟวิ่ง ร่วมแสดงอีกด้วย เนื้อเรื่องติดตาม นักฆ่า Ghostface คนใหม่ ซึ่งเริ่มมุ่งเป้าไปที่ผู้รอดชีวิตจากการฆาตกรรมใน Woodsboro ในนิวยอร์กซิตี้

ภาพยนตร์เรื่อง หวีดสุดขีด เรื่องที่ 6 ได้รับการประกาศเพียงไม่กี่สัปดาห์หลังจากการเปิดตัว หวีดสุดขีด (2022) ที่ประสบความสำเร็จ นักแสดงส่วนใหญ่เซ็นสัญญากลับมารับบทเดิม โดยมี Bettinelli-Olpin, Gillett, Vanderbilt และ Busick กลับมาอีกด้วย การถ่ายทำเกิดขึ้นที่ มอนทรีออล ประเทศแคนาดา ตั้งแต่เดือนมิถุนายนจนถึงปลายเดือนสิงหาคม ปี 2022 เนฟ แคมป์เบิล ไม่ได้แสดงบทบาทของเธอในฐานะ ซิดนีย์ เพรสคอตต์ อีกครั้ง เนื่องจากข้อพิพาทเรื่องการจ่ายเงิน ทำให้นี่เป็นภาพยนตร์ หวีดสุดขีด เรื่องแรกที่ไม่มีเธอ ไบรอัน ไทเลอร์ ผู้ทำเพลงประกอบภาพยนตร์เรื่องที่ 5 กลับมาแต่งเพลงและกำกับดนตรีประกอบ โดยมี Sven Faulconer มาร่วมแต่งเพลงร่วมกับ Tyler

หวีดสุดขีด 6 เปิดตัวรอบปฐมทัศน์ที่ AMC Lincoln Square Theatre ใน แมนแฮตตัน เมื่อวันที่ 6 มีนาคม 2023 และเข้าฉายในสหรัฐอเมริกาเมื่อวันที่ 10 มีนาคมโดยบริษัท พาราเมาต์พิกเจอส์ โดยทั่วไปแล้วภาพยนตร์เรื่องนี้ได้รับการวิจารณ์เชิงบวกจากนักวิจารณ์และทำรายได้ 169 ดอลลาร์ล้านจากทั่วโลก กลายเป็นภาคแรกในแฟรนไชส์ที่ทำเงินได้มากกว่า 100 ดอลลาร์ล้านใน บ็อกซ์ออฟฟิศ ในประเทศของสหรัฐอเมริกานับตั้งแต่ หวีดสุดขีด 2 (1997) และภาพยนตร์ หวีดสุดขีด ที่ทำรายได้สูงสุดในสหรัฐอเมริกาและแคนาดา (ไม่ได้ปรับตามอัตราเงินเฟ้อ) ได้รับรางวัล ภาพยนตร์ยอดเยี่ยม จาก MTV Movie & TV Awards ในปี 2023  ภาคต่อ หวีดสุดเจ็บ (Scream 7) ที่กำลังอยู่ในการพัฒนา กำกับโดย เควิน วิลเลียมสัน ผู้เขียนบทภาพยนตร์ต้นฉบับแทนที่ผู้กำกับเดิมที่ขอถอนตัวออกจากการกำกับ

หวีดสุดเจ็บ (อังกฤษ: Scream 7) จะไม่มีบาร์เรลาและออร์เตก้ากลับมาแสดงในบทบาทของพวกเขาในฐานะ แซม และ ทาร่า คาร์เพนเทอร์อีกต่อไป เนื่องจากบาร์เรราถูกถอดออกจากภาพยนตร์ จากการสนับสนุนปาเลสไตน์ของเธอในโลกออนไลน์ ในขณะที่ออร์เตก้าติดงานแสดง เวนส์เดย์ ฤดูกาลที่ 2 ทำให้ไม่สามารถจัดคิวงานได้ ต่อมาออร์เตก้าเผยว่าเป็นเพราะบาร์เรลาถูกถอดเธอจึงขอถอนตัวออกจากภาพยนตร์ด้วย แต่ยังได้นักแสดงชุดเก่าอย่างแคมป์เบิล ที่กลับมาในบทบาทซิดนีย์ และ คอร์ตนีย์ ค็อกซ์ในบท เกล เวทเธอร์ รวมถึงนักแสดงภาพยนตร์ก่อนอย่าง เมสัน กู๊ดดิ้ง และ จัสมิน ซาวอย บราวน์ในบท แชดและมินดี้ มีกส์ มาร์ติน และ โรเจอร์ แอล แจ็กสัน กลับมาในบทเสียงพากย์ของนักฆ่า Ghostface

แมทธิว ลิลลาร์ด ยังกลับมาในบทบาทสตูที่ถูกเชื่อว่าเสียชีวิตตั้งแต่ภาพยนตร์ต้นฉบับ และ สกอตต์ โฟลีย์ ในบทของโรมัน บริดเจอร์จาก สครีม 3 หวีดสุดท้าย..นรกยังได้ยิน กลับมาในบทบาทเดิม เช่นเดียวกับ เดวิด อาร์เควตต์ ผู้ที่เสียชีวิตในหวีดสุดขีด (2022) กลับมาแสดงบทบาทของเขาในบท นายอำเภอดิวอี้ ไรลีย์ 

ภาพยนตร์จะมุ่งดำเนินเรื่องราวของซิดนีย์และครอบครัวของเธอ แทนที่ครอบครัวคาร์เพนเทอร์ในภาพยนตร์สองเรื่องก่อน นักแสดงชุดใหม่นำอย่าง อิซาเบล เมย์ จะรับบทลูกสาวของซิดนีย์ ร่วมด้วย โจเอล แมคเฮล ในบทมาร์ค อีแวนส์ สามีของซิดนีย์และพ่อของตัวละครเมย์ ร่วมด้วย เซเลสต์ โอคอนนอร์, อาซา เกอร์มันน์, แม็คเคนนา เกรซ, แซม เรชเนอร์, มาร์ก คนสึเอลอส, แอนนา แคมป์ และ อีธาน เอ็มบรี 

ภาพยนตร์มีกำหนดฉาย 27 กุมภาพันธ์ ปี 2026